**ПРОТОКОЛ № 18**

**от заседанието на Комисията по правни въпроси към**

 **пленума на Висшия съдебен съвет,**

**проведено на 25.09.2023 г.**

Днес, 25 септември 2023 г., понеделник, от 12.35 ч. в сградата на Висшия съдебен съвет, се проведе заседание на Комисията по правни въпроси към пленума на ВСС в състав:

**ПРЕДСЕДАТЕЛ: ЦВЕТИНКА ПАШКУНОВА**

**ЗАМ. ПРЕДСЕДАТЕЛ: ГЕОРГИ КУЗМАНОВ**

**ЧЛЕНОВЕ: СТЕФАН ГРОЗДЕВ**

 **ВЕРОНИКА ИМОВА - отсъства**

 **АТАНАСКА ДИШЕВА - отсъства**

**ПЛАМЕН НАЙДЕНОВ**

 **ЕВГЕНИ ИВАНОВ**

 **СТЕФАН ПЕТРОВ**

На заседанието присъстват експертните сътрудници на комисията Димитър Ненов – директор на дирекция „Правна“, Диляна Янкова – главен експерт – юрисконсулт в дирекция „Правна“, Кристина Григорова – главен експерт – юрисконсулт в дирекция „Правна“ и техническият сътрудник – Ирен Иванова.

**Д Н Е В Е Н Р Е Д:**

Включва в дневния ред следната допълнителна точка:

- Извлечение от протокол № 33 от заседанието на комисия „Бюджет и финанси“ към пленума на Висшия съдебен съвет, проведено на 14 септември 2023 г.

**1. ОТНОСНО**:Наредба за изменение и допълнение на Наредба № 5 от 01.06.2017 г. за организацията и реда за водене, съхраняване и достъп до електронните дела и начина на съхраняване на доказателствата и доказателствените средства по делата, както и вътрешния оборот и съхраняването на друга информация, обработвана от съдебната администрация.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**1.1.** **ВНАСЯ** за обсъждане Наредбата за изменение и допълнение на Наредба № 5 от 01.06.2017 г. за организацията и реда за водене, съхраняване и достъп до електронните дела и начина на съхраняване на доказателствата и доказателствените средства по делата, както и вътрешния оборот и съхраняването на друга информация, обработвана от съдебната администрация, ведно с мотивите, частичната оценка на въздействието и финансовата обосновка на заседание на пленума на Висшия съдебен съвет на 05.10.2023 г.

 **1.2.** **ПРЕДЛАГА** на пленума на Висшия съдебен съвет да вземе следното решение:

 1. ПРИЕМА Наредба за изменение и допълнение на Наредба  № 5 от 01.06.2017 г. за организацията и реда за водене, съхраняване и достъп до електронните дела и начина на съхраняване на доказателствата и доказателствените средства по делата, както и вътрешния оборот и съхраняването на друга информация, обработвана от съдебната администрация.

 2. Наредбата за изменение и допълнение на Наредба № 5 от 01.06.2017 г. за организацията и реда за водене, съхраняване и достъп до електронните дела и начина на съхраняване на доказателствата и доказателствените средства по делата, както и вътрешния оборот и съхраняването на друга информация, обработвана от съдебната администрация ДА СЕ ОБНАРОДВА в Държавен вестник.

 3. След обнародване на Наредбата за изменение и допълнение на Наредба № 5 от 01.06.2017 г. за организацията и реда за водене, съхраняване и достъп до електронните дела и начина на съхраняване на доказателствата и доказателствените средства по делата, както и вътрешния оборот и съхраняването на друга информация, обработвана от съдебната администрация, същата ДА СЕ ПУБЛИКУВА на интернет сайта на Висшия съдебен съвет, раздел „Нормативни и вътрешни актове“ – „Актове на ВСС“ – „Нормативни актове на ВСС“.

 **1.3.** На интернет сайта на Висшия съдебен съвет, раздел „Обществени консултации **ДА СЕ ПУБЛИКУВА** справката за постъпилите становища в срока за провеждане на обществените консултации.

**2. ОТНОСНО**: Наредба за изменение и допълнение на Наредба № 6 от 03.08.2017 г. за извършване на процесуални действия и удостоверителни изявления в електронна форма.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**2.1. ВНАСЯ** за обсъждане Наредбата за изменение и допълнение на Наредба № 6 от 03.08.2017 г. за извършване на процесуални действия и удостоверителни изявления в електронна форма, ведно с мотивите, частичната оценка на въздействието и финансовата обосновка на заседание на пленума на Висшия съдебен съвет на 05.10.2023 г.

 **2.2.** **ПРЕДЛАГА** на пленума на Висшия съдебен съвет да вземе следното решение:

 1. ПРИЕМА Наредба за изменение и допълнение на Наредба  № 6 от 03.08.2017 г. за извършване на процесуални действия и удостоверителни изявления в електронна форма.

 2. Наредбата за изменение и допълнение на Наредба № 6 от 03.08.2017 г. за извършване на процесуални действия и удостоверителни изявления в електронна форма ДА СЕ ОБНАРОДВА в Държавен вестник.

 3. След обнародване на Наредба за изменение и допълнение на Наредба № 6 от 03.08.2017 г. за извършване на процесуални действия и удостоверителни изявления в електронна форма, същата ДА СЕ ПУБЛИКУВА на интернет сайта на Висшия съдебен съвет, раздел „Нормативни и вътрешни актове“ – „Актове на ВСС“ – „Нормативни актове на ВСС“.

 **2.3.** На интернет сайта на Висшия съдебен съвет, раздел „Обществени консултации **ДА СЕ ПУБЛИКУВА** справката за постъпилите становища в срока за провеждане на обществените консултации.

**3. ОТНОСНО**: Извлечение от протокол № 33 от заседанието на комисия „Бюджет и финанси“ към пленума на Висшия съдебен съвет, проведено на 14 септември 2023 г.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**3.1. ИЗРАЗЯВА** предварително положително становище по:

а) параграфа към Преходните и заключителните разпоредби към Закона за държавния бюджет на Република България за 2024 г., като прави следното предложение за изменение и допълнение:

- в ал. 1 след думата „прилага“ ***се добавя*** думата „и“. Думите „в изпълнение наАктуализираната стратегия за продължаване на реформата в съдебната система, финансирани по Оперативна програма „Добро управление“, чрез административен договор № BG05SFOP001-3.004-0001 „Въвеждане на програмното бюджетиране в органите на съдебната власт“, от 29.05.2020 г. с бенефициент Висшия съдебен съвет“ ***се заличават.***

б) параграфа към Преходните и заключителните разпоредби към Закона за държавния бюджет на Република България за 2024 г., касаещ изменението и допълнението в Закона за съдебната власт.

**3.2.** **ИЗПРАЩА** на Комисия „Бюджет и финанси“ към пленума на Висшия съдебен съвет, предложението за включване на текстове в проекта на Закон за държавния бюджет на Република България за 2024 г., за внасяне в заседание на Пленума на Висшия съдебен съвет.

**ПРЕДСЕДАТЕЛ**

**НА КОМИСИЯТА:** (*п*)

**ЦВЕТИНКА ПАШКУНОВА**